**NAVODILA ZA STARŠE**

Starši lahko pripeljete otroka v vrtec če:

a) v zadnjih 14 dneh ni imel kateregakoli od naslednjih simptomov/znakov: povišana telesna temperatura, kašelj, glavobol, slabo počutje, boleče žrelo, nahod, težko dihanje (občutek pomanjkanja zraka), driska oz. je bil v tem obdobju zdrav;

b) v zadnjih 14 dneh ni bil v stiku z osebo, pri kateri je bila potrjena okužba s SARS-CoV-2.

Če se bodo pri mojem otroku pojavili zgoraj navedeni znaki/simptomi ali bo potrjena okužba s SARS-CoV-2 pri osebi, ki z otrokom biva v istem gospodinjstvu (najpogosteje družinski član), bo otrok ostal doma.

Če vaš otrok zboli z zgoraj navedenimi znaki/simptomi ali bo potrjena okužba s SARS-CoV-2 pri osebi, ki z otrokom biva v istem gospodinjstvu (najpogosteje družinski član), naj ostane doma in omeji stike z drugimi ljudmi. Če je otrok bolan, za nadaljnja navodila pokličite otrokovega izbranega ali dežurnega zdravnika. V primeru potrjene okužbe v družini ali drugega tesnega stika z okuženo osebo boste nadaljnja navodila prejeli od epidemiološke službe.

Če vaš otrok zboli v vrtcu, vas bomo obvestili, ta čas bo otrok z vzgojiteljico počakal v izolacijski sobi.

Če je pri otroku nato potrjena okužba COVID-19, starši o tem obvestijo vrtec. Vrtec o tem obvesti NIJZ, ki vodi epidemiološko preiskavo. Z epidemiološko preiskavo se išče izvor okužbe in identificira kontakte, ki so bili v stiku z obolelim otrokom v času kužnosti doma, v vrtcu itd. Pričetek kužnosti je dva dni pred pojavom bolezni. NIJZ svetuje kontaktom, da v času inkubacije COVID-19 spremljajo svoje zdravstveno stanje ter posreduje seznam kontaktov Ministrstvu za zdravje, ki izda odločbe o karanteni.

Zaradi prilagojenih urnikov dela prosimo**, da se dosledno držite ur prihoda in odhoda, ki ste jih sporočili ob prijavi 12.5.** ne glede na poslovalni čas vrtca.

Otroci v vrtec **ne prinašajo igrač in knjig od doma, niti nobenega odpadnega materiala.**

**PRIHOD OTROK V VRTEC 1. STAROST**

1. PRI PRVEM PRIHODU NAJ STARŠI PRINESEJO PODPISANO PRILOGO 3 – IZJAVA STARŠEV, DA JE OTROK ZDRAV

2. OTROKE PRVE STAROSTI SPREJEMAMO V GARDEROBI IN PRI TEM PAZIMO, DA NAENKRAT V GARDEROBI NISTA VEČ KOT DVA STARŠA.

3. STARŠI NAJ VZDRŽUJEJO POTREBNO RAZDALJO (1,5 – 2m) DO VZGOJITELJICE IN DRUGIH STARŠEV

4. STARŠI, KI PRIHAJAJO V GARDEROBO MORAJO OBVEZNO NOSITI MASKO IN SI RAZKUŽITI ROKE.

5. STARŠ OTROKA PREOBLEČE IN PREOBUJE V COPATKE TER GA PREDA STROKOVNI DELAVKI.

6. STROKOVNA DELOVKA PREVZAME OTROKA , PRI TEM NOSI MASKO (če prevzame iz naročja starša) IN SI GRE SKUPAJ Z OTROKOM UMIT ROKE.

7. V OBRATNEM VRSTNEM REDU POTEKAJO ODHODI OTROK DOMOV.

**PRIHOD OTROK V VRTEC 2. STAROST**

1. PRI PRVEM PRIHODU NAJ STARŠI PRINESEJO PODPISANO PRILOGO 3 – IZJAVA STARŠEV, DA JE OTROK ZDRAV.

2. OTROKE SPREJEMAMO PRED VHODNIMI VRATI VRTCA.

3. STROKOVNA DELAVKA, KI SPREJEMA OTROKE PRED VHODOM NOSI ZAŠČITNO MASKO.

4. STARŠI NAJ VZDRŽUJEJO POTREBNO RAZDALJO (1,5 – 2m) DO VZGOJITELJICE IN DRUGIH STARŠEV.

5. STROKOVNA DELAVKA POSPREMI OTROKA V GARDEROBO, OD KODER GA PREVZAME NJEGOVA VZGOJITELJICA.

6. OTROK SI PREOBUJE COPATKE TER SI POD NADZORM SVOJE VZGOJITELJICE UMIJE ROKE S TEKOČO VODO IN MILOM.

7. V OBRATNEM VRSTNEM REDU POTEKAJO ODHODI OTROK DOMOV.

Pripravila:

Natalija Benko, vodja ZHR